LEPILO IZ KROMPIRJEVEGA ŠKROBA

**Naloga:** Pripravi škrobno lepilo iz krompirja.

**Pripomočki in reagenti:**

1. Reagenti: krompir, voda
2. Pripomočki: strgalo, plastična posoda, žlica, cedilo za čaj, gaza,

kozarec 2x – lahko za vlaganje sadja, kumaric.., figurice (iz priloge ali po lastni izbiri)

**Delo:**

1. Najprej olupimo krompir in ga na strgalu naribamo v plastično posodo.

2. Nariban krompir stresemo v kozarec ter ga prelijemo z vodo tako, da voda prekrije krompir. Z žlico dobro premešamo in filtriramo skozi gazo v drug kozarec.

3. Na gazi je ostal del naribanega krompirja (zavržemo), v čaši pa je filtrat, ki je zmes vode, škroba in drugih sestavin krompirja, ki so topne v vodi.

Topne sestavine odlijemo, na dnu čaše pa ostane bela trdna snov, škrob. Škrob rahlo segrejemo na električnem kuhalniku med neprestanim mešanjem. Pri segrevanju postane lepljiv.

4. Dobimo škrobno lepilo, ki ga pomažemo po izrezanih figuricah in nalepimo na list A4 format, ki ga vložimo v mapo za poskuse v kemiji.

**Ugotovitve:** Škrob se obori iz raztopine, ker je v vodi slabo topen. Pri segrevanju dobimo naravno lepilo.

**Rezultati:**  Slikajvse faze dela od začetka do končnega izdelka. Pri slikanju so ti lahko v pomoč brat ali sestra, mati, oče… slike pošlji na moj e-mail, majda.dobravc@brsljin.si